b'\n_START_ARTICLE_\nLalitpur, Nepal\n_START_SECTION_\nPodnebje\n_START_PARAGRAPH_\nZa podnebje so zna\xc4\x8dilne relativno visoke temperature in enakomerno porazdeljene padavine skozi vse leto. Podtip podnebne klasifikacije K\xc3\xb6ppen za to podnebje je "Cfa" (vla\xc5\xbena subtropska klima).\n_START_SECTION_\nJezero Nagdaha\n_START_PARAGRAPH_\nNagdaha je jezero okro\xc5\xbeju Lalitpur. [1] Podobno kot \xc5\xa1tevilna druga vodna telesa je tudi Nagdaha poln legend. Po eni, prebiva v jezeru Taudahi mo\xc5\xa1ka ka\xc4\x8da, tukaj\xc5\xa1nja ka\xc4\x8da Nagdaha pa je \xc5\xbeenska. Med de\xc5\xbeevno sezono mo\xc5\xa1ka ka\xc4\x8da, o kateri se pogosto govori v starodavnih spisih in ustnem izro\xc4\x8dilu Katmanduja kot kralju ka\xc4\x8d, potuje v mesto Panauti, da bi lahko sodeloval na festivalu. Re\xc4\x8deno je, da ostane z \xc5\xbeensko ka\xc4\x8do Nagdaha na poti v Panauti in nazaj. Tej zvezi nagov, mitska pol ka\xc4\x8da, pol \xc4\x8dlovek, sledi mo\xc4\x8dan de\xc5\xbe. [2]_NEWLINE_Na severozahodni strani jezera je kip Nag._NEWLINE_Nagdaha je bogat z vodnimi \xc5\xbeivalmi. Veliko je avtohtonih rib, kot so mrenice (dru\xc5\xbeina Cyprinidae), obilo je ka\xc4\x8d. Za razliko od jezera Taudaha ni tujih krapov. Tu je tudi ve\xc4\x8d vrst ptic. \xc4\x8crni \xc5\xa1karnik, \xc4\x8drni drongo (Dicrurus macrocercus), kravja \xc4\x8daplja (Bubulcus ibis), dajalski drozg (Copsychus saularis), \xc5\xbealostna majna (Acridotheres tristis), indijska d\xc5\xbeungelska vrana (Corvus culminatus), ovratni\xc5\xa1ki papagaj (Psittacula krameri) in mrki bulbul (Pycnonotus cafer) so nekatere od ptic, ki tu \xc5\xbeivijo. Med selivkami so kukavice in \xc4\x8drna liska.\n_START_SECTION_\nZgodovina\n_START_PARAGRAPH_\nLalitpur naj bi v 3. stoletju pred na\xc5\xa1im \xc5\xa1tetjem ustanovila rodbina Kirat, kasneje pa so ga v 6. stoletju raz\xc5\xa1irili Licchavidi. V srednjem veku ga je raz\xc5\xa1irila rodbina Malla._NEWLINE_O njegovem imenu je veliko legend. Najbolj priljubljena je legenda o svetniku Ratu Machhindranathu, ki naj bi iz Kamaru Kamachhya, ki je v Assamu v Indiji, pripeljal skupino treh ljudi, ki predstavljajo tri kraljestva s sredi\xc5\xa1\xc4\x8dem v Katmandujski dolini._NEWLINE_Eden od njih se je imenoval Lalit, kmet, ki je peljal Rato Machhindranatha v dolino vse od Assama v Indiji. Namen prihoda je bil premagati tamkaj\xc5\xa1njo najhuj\xc5\xa1o su\xc5\xa1o. Obstajalo je trdno prepri\xc4\x8danje, da bo svetnik Rato Machhindranath prinesel de\xc5\xbe v dolino. Zaradi Lalitovega prizadevanja je bil svetnik naseljen v Lalitpurju. Mnogi verjamejo, da ime mesta izhajaj iz imena Lalit in pur, kar pomeni mesto._NEWLINE_V maju v Patanu poteka festival vozov, v \xc4\x8dast bo\xc5\xbeanstvu Bunga Dyah Jatra. To je najdalj\xc5\xa1e in eno najpomembnej\xc5\xa1ih verskih praznovanj v Patanu. V \xc4\x8dasu enomese\xc4\x8dnega festivala se na visokem mestu postavi podoba Rata Machhendanatha, ki ga na vozu vle\xc4\x8dejo skozi mestne ulice._NEWLINE_Lalitpur pravijo tudi, da ga je ustanovil kralj Veer Deva leta 299, vendar je med znanstveniki soglasno, da je bil Patan \xc5\xbee od nekdaj dobro uveljavljeno in razvito mesto. Ve\xc4\x8d zgodovinskih zapisov, vklju\xc4\x8dno z mnogimi drugimi legendami ka\xc5\xbee, da je Patan najstarej\xc5\xa1e od vseh mest v Katmandujski dolini. Po zelo stari kroniki Kiratov so Patan ustanovili vladarji rodbine Kirat davno preden so pri\xc5\xa1li vladarji Licchavidi na politi\xc4\x8dno sceno. V skladu s to kroniko je bilo najstarej\xc5\xa1e znano sredi\xc5\xa1\xc4\x8de Kiratov Thankot. Katmandu, sedanja prestolnica je bila najverjetneje prestavljena iz Thankota v Patan, potem ko je kiratski kralj Yalamber pri\xc5\xa1el na oblast v \xc4\x8dasu okrog 2. stoletja._NEWLINE_Eno izmed najbolj uporabljenih in tipi\xc4\x8dnih nevarskih imen Lalitpurja je Yala. Re\xc4\x8deno je, da je kralj Yalamber ali Yellung Hang imenoval to mesto po sebi in od takrat je bilo to starodavno mesto znano kot Yala._NEWLINE_Leta 1768 je Prithvi Narayan Shah Lalitpur pripojil kraljestvu Gorkha brez kakr\xc5\xa1ne koli bitke.\n_START_SECTION_\nZgodovinski spomeniki\n_START_PARAGRAPH_\nMesto je bilo prvotno zasnovano v obliki budisti\xc4\x8dne dharme-\xc4\x8dakre (\'kolo pravi\xc4\x8dnosti\'). Po obodu Patana so \xc5\xa1tiri thurs ali gomile, ena na vsakem vogalu njenih kardinalnih to\xc4\x8dk, ki so popularno znane kot A\xc5\xa1okove stupe. Legenda pravi, da je cesar A\xc5\xa1oka (legendarni indijski kralj) obiskal Katmandu s svojo h\xc4\x8derko Charumati leta 250 pr. n. \xc5\xa1t. in postavil pet stup, \xc5\xa1tiri v okolici in eno na sredini Patana. Zdi se, da velikost in oblika teh stup dihajo staro v pravem pomenu besede. V mestu in okolici je ve\xc4\x8d kot 1200 budisti\xc4\x8dnih spomenikov razli\xc4\x8dnih oblik in velikosti._NEWLINE_Najpomembnej\xc5\xa1i spomenik mesta je trg Patan Durbar, ki ga je UNESCO uvrstil med sedem spomeni\xc5\xa1kih obmo\xc4\x8dij, ki sestavljajo svetovno dedi\xc5\xa1\xc4\x8dino Katmandujske doline. Seznam je bil sprejet leta 1979 kot eno integrirano obmo\xc4\x8dje. Obmo\xc4\x8dja spomenikov so razgla\xc5\xa1ena za za\xc5\xa1\xc4\x8ditena in ohranjena v skladu z Zakonom o ohranjanju spomenikov iz leta 1956. Trg je bil v potresu 25. aprila 2015 mo\xc4\x8dno po\xc5\xa1kodovan. _NEWLINE_Lalitpur je bil na\xc4\x8drtovan kot vihara in bahil. Od 295 teh v dolini jih je 56% v Patanu. Mesto krasijo vodovodni kanali, kamniti izlivi, jaladroni (rezervoarji za vodo), umetni\xc5\xa1ka vrata, hindujski templji in budisti\xc4\x8dni vihara (samostani). Vgrajena kulturna dedi\xc5\xa1\xc4\x8dina, kot je kraljeva pala\xc4\x8da, z zapletenimi izrezljanimi vrati in okni ter lepimi dvori\xc5\xa1\xc4\x8di, ki jih krasijo odli\xc4\x8dne ikone, pove\xc4\x8dujejo lepoto mesta. Tak\xc5\xa1ne umetnine najdemo v kamnu, kovini, terakoti in drugih predmetih. Vsi ti artefakti ka\xc5\xbeejo umetni\xc5\xa1ko odli\xc4\x8dnost obrtnikov in celo mesto izgleda kot odprti muzej.\n_START_SECTION_\nGospodarstvo\n_START_PARAGRAPH_\nVelik del prebivalstva se ukvarja s trgovino, zlasti v tradicionalnih obrteh in manj\xc5\xa1ih hi\xc5\xa1ah delavnicah, nekateri pa delajo v kmetijstvu. Lalitpur je ustvaril najve\xc4\x8dje \xc5\xa1tevilo priznanih umetnikov in najbolj\xc5\xa1ih obrtnikov, ki so jih kdaj zabele\xc5\xbeili v zgodovini nepalske umetnosti._NEWLINE_Mesto je ohranilo kulturo obrtni\xc5\xa1tva tudi v \xc4\x8dasu hitre urbanizacije in \xc5\xa1tevilnih dru\xc5\xbebenih in politi\xc4\x8dnih prevratov._NEWLINE_Mesto je manj urbanizirano kot Katmandu, vendar je sede\xc5\xbe \xc5\xa1tevilnih delavnic, trgovin, restavracij, hotelov, \xc5\xa1ol, veleposlani\xc5\xa1tev in drugih pomembnih sektorjev gospodarstva._NEWLINE_Buddha Air ima svoj sede\xc5\xbe v Jawalakhelu blizu Patana.'